Diari Oficial de la Generalitat Valenciana


Sumari del DOGV 5563, del 25-07-2007 (2007/9751)

RESOLUCIÓ de 20 de juliol de 2007, del Secretari Autonòmic d'Ocupació i director general del Servici Valencià d'Ocupació i Formació, per la qual s'amplia la dotació destinada a finançar la concessió d'ajudes a les entitats ocupadores en plans integrals d'ocupació per a dones majors de 45 anys i per a persones desocupades en situació o risc d'exclusió social, durant l'exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5563

Data del DOGV
:   25-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/9751


Data del document
:   20-07-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * lluita contra l'atur
    * suport econòmic
    * accés a l'ocupació
    * dona
    * exclusió social

RESOLUCIÓ de 20 de juliol de 2007, del Secretari Autonòmic d'Ocupació i director general del Servici Valencià d'Ocupació i Formació, per la qual s'amplia la dotació destinada a finançar la concessió d'ajudes a les entitats ocupadores en plans integrals d'ocupació per a dones majors de 45 anys i per a persones desocupades en situació o risc d'exclusió social, durant l'exercici 2007. [2007/9751]  
En data 19 de maig de 2006 (DOGV núm. 5.262) es va publicar l'Ordre de la conselleria d'Economia, Hisenda i Ocupació, de 25 d'abril de 2006, per la qual es regulen i convoquen subvencions destinades a la implantació de plans integrals per a dones desocupades, per al període 2006-2007. Així mateix, en data 4 de gener de 2006 (DOGV núm. 5.170) es va publicar l'Ordre de la conselleria d'Economia, Hisenda i Ocupació, de 26 de desembre de 2005, per la qual es regulen i convoquen subvencions destinades a la implantació de plans integrals per a persones desocupades en situació o risc d'exclusió social, per al període 2006-2007.  
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOGV núm. 5.417, de 29 de desembre de 2006), i d'acord amb el que estableix l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va publicar en data 15 de març de 2007 la Resolució de 9 de març de 2007, de la directora general del Servici Valencià d'Ocupació i Formació, per la qual es donava publicitat a les línies de crèdit i a l'import global màxim destinat a finançar la concessió d'ajudes de Foment de l'Ocupació Estable, així com ajudes a les entitats ocupadores de diversos plans integrals d'ocupació per a l'exercici 2007, entre els quals figuren els esmentats anteriorment.  
En virtut del que s'ha exposat, considerant el volum de sol·licituds presentades i l'existència de crèdit disponible, i de conformitat amb el que estableix la disposició addicional primera de les esmentades ordres de 25 d'abril de 2006 i 26 de desembre de 2005, resolc:  
Primer  
Ampliar en 350.000,00 € la dotació inicial de les ajudes destinades a les entitats ocupadores per a l'exercici 2007 dins del Pla Integral d'Ocupació per a Dones desocupades majors de 45 anys, que es financen a càrrec del subprograma 322.51, «Foment d'Ocupació» del Servici Valencià d'Ocupació i Formació, codi línia T5608000, establides en l'article 4.2 de l'Ordre de 25 d'abril de 2006, de la conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals per a dones desocupades, per al període 2006-2007 (DOGV núm. 5.262, de 19 de maig de 2006). Després de l'increment, la dotació per a aquestes ajudes arriba a un import total de 670.000,00 €, dels quals 36.750,00 € estan finançats pel Fons Social Europeu.  
Segon  
Ampliar en 500.000,00 € (dels quals 70.000 € estan finançats pel Fons Social Europeu) la dotació inicial de les ajudes per a l'any 2007 corresponents a les ocupadores que estableix l'Ordre de 26 de desembre de 2005, de la conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a persones desocupades en situació o risc d'exclusió social, per al període 2006-2007 (DOGV núm. 5.170, de 4 de gener de 2006), que es financen a càrrec del subprograma 322.51, «Foment d'Ocupació» del Servici Valencià d'Ocupació i Formació, codi línia T4154000. Després de l'increment, la dotació per a aquestes ajudes arriba a un import total d'1.266.000,00 €, dels quals 378.700,00 € estan finançats pel Fons Social Europeu.  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podrà interposar-se un recurs contenciós administratiu davant d'idèntic òrgan jurisdiccional, de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 20 de juliol de 2007.- El Secretari Autonòmic d'Ocupació i director general del Server: Luis Lobón Martín.